Alaquàs celebra la Diada Solidària amb gran èxit de participació
08/04/2009

# Alaquàs celebra la Diada Solidària amb gran èxit de participació

*   08/04/2009
*   [Imprimir](#)
*   Compartir
*    https://www.alaquas.org/documento.asp?id\_do=11306

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11306%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20la%20Diada%20Solid%C3%A0ria%20amb%20gran%20%C3%A8xit%20de%20participaci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11306/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11306/08042009pict1277_Form_4.jpg)](https://www.alaquas.org/ficheros/documentos/2009/2/11306/08042009pict1277_Form_10.jpg "<a href='https://www.alaquas.org/ficheros/documentos/2009/2/11306/08042009pict1277_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra la Diada Solidària amb gran èxit de participació</a>")

Milers de persones participaren en les activitats organitzades

Alaquàs, solidària amb els països amb menys recursos. Aquesta ha estat la filosofia de la tradicional Diada Solidària celebrada el passat dissabte 4 d'abril sota l'organització de l'Ajuntament d'Alaquàs i la col·laboració de diverses associacions i col·lectius locals de la ciutat. L'objectiu de la jornada va ser el de recaptar fons econòmics que seran destinats a un projecte internacional de Tramundi per recolzar la formació de les dones més desfavorides en la incorporació a un treball digne. Es tracta d'una activitat més de l'Ajuntament d'Alaquàs en línia amb la seua política de cooperació internacional centrada en les zones amb menys recursos.

Els diners obtinguts al llarg d'aquesta jornada cultural i lúdica en la qual hi va haver tot tipus de tallers i activitats, permetran finançar un projecte de formació dirigit a les dones de la població d'Andheri (Mumbai) a l'Índia, per tal de millorar les seues condicions en l'accés a un treball digne.

L'escenari escollit per a la celebració d'aquesta activitat que ha celebrat ja la seua cinquena edició va ser l'Albereda de les Autonomies, just al costat de la rodona de la quarta torre. Milers de persones van passar pel recinte al llarg de la jornada per a participar en les diferents activitats organitzades.

A les 10 hores del matí es van lliurar els dorsals i es van obrir les inscripcions per a participar en la cursa solidària que es va iniciar a les 10:30 hores. A les 11 hores del matí va començar el circuit de tallers que oferiren un sense fi d'opcions recreatives preparades per les associacions d'Alaquàs. Hi va haver activitats de manualitats, maquillatge, globusflèxia, animació, ball, rastell, picadeta, cafeteria... Per a finalitzar el matí, a partir de les 14 hores es va celebrar el tradicional festival de paelles.

Per a l'organització de la Diada Solidària l'Ajuntament d'Alaquàs ha comptat enguany amb la participació d'algunes associacions de la ciutat i col·lectius entre les quals destaquen: Agrupament Escolta Pas de Pi, l'Associació d'Ames de Casa Tyrius, les AMPA dels col·legis Ciutat de Cremona, González Gallarza, Sanchis Almiñao, l'AMPA de l'Institut Faustí Barberà, Animacció, l'Associació Cultural l'Oroneta, l'Associació Cultural Vila d'Alaquàs, l'Associació de Jubilats i Pensionistes d'Alaquàs, l'Associació de Veïns Blasco Ibáñez, l'Associació Veïnal La Senyera, l'Associació de Fibromialgia Comarcal, la Casa de Joventut Sauqala, la Confraria de la Santíssima Creu, el Club d'Atletisme d'Alaquàs, Gent de Carrer, Júniors Shalom, la Unió Musical d'Alaquàs, Tramundi, així com diversos comerços d'Alaquàs.